2014 metais Centre apsilankė 2 056 lankytojai, iš jų 1 747 – lietuviai, 309 turistai iš užsienio.  Informacija telefonu suteikta 152 turistams. 709 lankytojai dalyvavo vykdytuose renginiuose (10 renginių). Lydėti 87 delegacijų svečiai po miestą ir po Žemaitijos nacionalinio parko teritoriją. Iš viso – 3 004 lankytojai.

Daugiausia lankytojų buvo sulaukta liepos, rugpjūčio ir rugsėjo mėnesiais, mažiausia – sausio, vasario mėnesiais. Pagrindinės užsienio turizmo rinkos 2014 m. buvo Vokietija, Latvija, Olandija ir Rusija.

 Turizmo informacijos centras 2014 m. iniciavo ir parengė šiuos leidinius: žemėlapis „Plungės rajono savivaldybės lankytinos vietos“; buvo partneriu, leidžiant „Kaimo turizmas Žemaitijos nacionaliniame parke ir kaimyninėse apylinkėse“; teikė medžiagą, nuotraukas ir aprašymus bei leidinyje gavo savo „I“ ženklo reklamą ir kontaktus; buvo partneriu, leidžiant leidinį „Kelionių vaistinėlė“,  leidinyje gavo vietą „I“ ženklo reklamai ir kontaktams; parengtas bukletas „Plungės dvaro sodyba“ (lietuvių, anglų kalbomis); renginių kalendorius, skirtas Mykolo Kleopo Oginskio 250-ųjų gimimo metinių minėjimui; atnaujintas ir didesniu tiražu išleistas žemėlapis „Plungės rajono savivaldybės lankytinos vietos“.

Nuolat bendradarbiauja su Plungės rajono savivaldybės viešąja biblioteka, Atviru jaunimo centru ir savanoriška tarnyba „Deineta“. TIC daro renginius, informacinius seminarus apie savanorystę Lietuvoje, pristato ir kviečia atlikti savanorystę Plungės turizmo informacijos centre.

Kasmet davyvauja Tarptautinėje ir aktyvaus laisvalaikio parodose ,,Adventur“ parodų ir kongresų centre,,LITEXPO“.

Renginiai:

1. Kiekvienais metais prisideda prie miesto šventės programos kūrimo ir vykdymo (dalyvauja darbo grupėje). Kelis metus iš eilės, koordinavo Plungės miesto šventės teatralizuotą įmonių bei organizacijų eiseną.

2. 2014 m. birželio 21 d. organizavo orientacines varžybas ,,Miesto šventės sūkury“.

3. 2014 m. birželio 21 d. atidarė viešbutį ,,Mykolas“. Buvo sutvarkyta dešinioji oficina. Projektui buvo suteiktos trys erdvės, kuriose buvo įkurta: viešbučio administracija, parodų salė, viešbučio kambarys (vonios kambarys) ir kino teatras, suorganizuota Algimanto Verkio fotografijų ir darbų paroda. Įruošta erdvė veikė visą turizmo sezoną ir esant poreikiui turistai maloniai buvo kviečiami apžiūrėti šią erdvę. 2015 m. viešbutis antrą kartą atvėrė duris, pritraukdamas dar daugiau lankytojų. Renginį vainikavo grupė „Garbanotas bosistas“.

4. 2014 m. padėjo suorganizuoti renginį su senovinių automobilių asociacija ,,Seni kibirai“ prie žirgyno aikštelės. Kūrė ir platino reklamą, kvietė svečius.

5. 2014 m. suorganizavo seminarą apie projektą „Baltic 360°“. Seminare projekto organizatoriai pristatė apie galimybę įsigyti skaitmeninę vaizdinė informacijos pateikimo sistema, kuri suteiktų 3D kelionę po virtualų Plungės miestą.

6. 2014 m. organizavo renginį ,,Baltijos kelio 25 - metis“.

7. 2014 m. minint Europos judriąją savaitę, suorganizavo renginį „ Šiaurietiškas ėjimas kitaip“.

8. 2014 m. minėjo Pasaulinės turizmo dieną. Buvo suorganizuotas dviračių žygis į Varkalių piliakalnius.

Prisideda prie Žemaičių dailės muziejaus, Kultūros centro, Plungės sporto ir rekreacijos centro, Žemaitijos nacionalinio parko, Plungės rajono savivaldybės vietos veiklos grupės bei kitų miestų organizuojamų renginių, reklamuojant internetinėse erdvėse.